Document ID: /roh_data/filtered/fineweb-2-filterrobots_roh.jsonl.gz/20739

Exteriur - WHO cusseglia sis mais safer sex pervia da Zika
L'organisaziun mundiala da la sanadad WHO fa recumandaziuns pli severas en connex cun il virus Zika. Ella cusseglia a las persunas che viageschan en in territori pertutgà da Zika, da sa proteger silsuenter tar il sex durant almain 6 mais cun in condom.
Fin ussa ha la WHO cusseglià da sa proteger durant dus mais.
Il virus da Zika po effectuar tar uffants anc betg naschids disformaziuns da la chavazza. Il virus vegn transportà per la pli gronda part da mustgins. Tenor expert èn infecziuns entras sex betg protegì però era pussaivlas.